agamonesi
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Blomst
Agamonesi er når en plante har sterile og tvekjønnede blomster samtidig. De sterile blomstene er gjerne store og fargerike, og sitter rundt de kjønnede blomstene til planten. De sterile blomstene er lette å legge merke til for pollinatorer, som dermed også lettere finner fram til de kjønnede blomstene. På denne måten bidrar de sterile blomstene til at planten pollineres.
Agamonesi finnes for eksempel hos artene i solsikkeslekta, i solhattslekta, og hos noen av artene i knoppurtslekta, blant annet hos kornblom og engknoppurt. Disse kurvblomstene har tvekjønnede rørkroner i midten og større, sterile rørkroner i kanten av kurven. Korsved (Viburnum opulus), en art i moskusurtfamilien, er et annet eksempel på en art med agamonesi. Les mer i Store norske leksikon kjønn - kjønn hos planter